Zakon je ljuveni da virno tko služi
Zakon je ljuveni da virno tko služi,
   da obraz rumeni od gospoj sadruži.
Ja togaj ne vidih, zač virno ku služih
   i pravo još slidih, ljepos nje ne združih.
Zatoj se on bljudi, svakomu ja velju,
   tko ne zna od ljudi ljuvenu tuj želju;
mnogo je medena i slatka kad je sprid,
   danu je ledena i gorka unaprid:
uvede človika ter ga pak odbigne,
   da veće dovika pokoja ne stigne,
ni da se veseli za svoje mladosti,
   nego smrt da želi umisto radosti;
da jošte govori pod gorcim plamenom:
   "Što me Bog ne stvori od mora kamenom,
odkole ufan'je ne imam vas moj vik
   čemerno zdihan'je da ljuven prija lik!"

Hrvatsko 16. stoljeće